system
Răspunde în limba română, în stilul Wikipedia, cat mai corect gramatical.
user
Spune-mi tot ce știi despre 1283.
assistant


1283 (MCCLXXXIII) a fost un an obișnuit al calendarului gregorian.

Evenimente 

 1 iunie: Tratatul de la Rheinfelden: Rudolf de Austria, fiul lui Rudolf I de Habsburg, renunță la Austria și Stiria în favoarea fratelui său mai mare, Albert I de Germania.
 1 iunie: Ziua fixată pentru duelul dintre Carol de Anjou și regele Petru al III-lea al Aragonului; duelul nu a mai avut loc.
 13 iunie: "Alianța de la Rostock", încheiată între orașele baltice Lübeck, Wismar, Rostock, Stralsund, Greifswald, Stettin (Szczecin), Demmin și Anklam, din inițiativa lui Witsław al II-lea de Rügen, a lui Ioan de Saxa-Lauenburg și a lui Boguslaw al IV-lea de Pomerania.
 8 iulie: Bătălia navală de la Valletta. O flotă angevină trimisă să provoace o răscoală în Malta împotriva regelui Petru al III-lea al Aragonului, este zdrobită de flota căpitanului Roger de Lauria.
 26 august: O bulă papală lansată de Martin al IV-lea îl declară pe Petru al III-lea decăzut din drepturile de rege al Aragonului, al cărui tron este acordat lui Carol de Valois, al doilea fiu al regelui Franței.
 1 septembrie: Cortes-urile, adunate la Tarazona, impun regelui Aragonului unele măsuri împotriva populației evreiești.
 3 octombrie: Regele Eduard I al Angliei introduce, ca pedeapsă capitală pentru înaltă trădare, moartea prin spânzurare, înecare sau scurtare.

Nedatate 
 mai: Sultanul de Cairo prelungește cu 10 ani armistițiul cu cruciații din Accra.
 Cavalerii teutoni încheie cucerirea Prusiei.
 Fondarea orașului Guiyang, în China.
 Întemeierea orașului tolteco-mayaș Mayapan, în nordul Peninsulei Yucatan.
 Întemeierea principatului turc de Germiyan, în vestul Anatoliei.
 Kublai-han invadează Regatul khmerilor din Cambodgia; regele Jayavarman al VIII-lea este supus la plata unui tribut.
 Migrare în masă a evreilor din Franța, sub regele Filip al III-lea.
 Mongolii descind în valea râului Irrawaddy, în Birmania, ajungând în dreptul orașului Pagan, capitala regelui Narasîhapati.
 Regele Eduard I al Angliei construiește mai multe castele în Țara Galilor, în vederea unui sistem de fortificații în fața unor posibile răscoale ale galezilor.
Rudolf I de Habsburg înfrânge pe markgraful Otto al IV-lea de Brandenburg.
 Sultanul de Cairo primește un ambasador din Ceylon.
 Un cutremur de pământ distruge două treimi din orașul Vardzia, din Georgia, construit în piatră.

Arte, Știință, Literatură și Filosofie 

Burchard du Mont-Sion scrie Descriptio Terrae Sanctae.
 Crearea alfabetului Thai în statul Suhkothai.
 Philippe de Beaumanoir publică Coutumes de Beauvaisis.

Nașteri 

 9 aprilie: Regina Margareta I a Scoției (d. 1290)
 Juan Ruiz, poet spaniol (d. 1350)
 Ludwig IV, rege german (d. 1347)
 Yoshida Kenkō, scriitor japonez (d. 1350)

Decese 

 Al-Qazwînî, istoric și geograf persan (n. ?)
 Fakhr ud-Dîn Irâqî, poet de limbă persană (n. ?)
 Filip I de Courtenay, împărat latin în exil la Constantinopol (n. ?)

Înscăunări 

12 noiembrie: Gherardo da Camino, senior de Treviso.
 Dimitri Alexandrovici din Pereiaslavl, mare-cneaz de Vladimir (a doua domnie, 1283-1293).
 Vaclav al II-lea, rege al Boemiei (1283-1305).

Vezi și 
 Listă de conducători de stat din 1283

1283